Borja Iglesias

Borja Iglesias Quintas (sündinud 17. jaanuaril 1993 Compostelas) on Hispaania jalgpallur, kes mängib ründajana Hispaania kõrgliiga klubis Real Betis.

Hooajal 2012–2013 mängis ta Villarreali kolmandas meeskonnas Hispaania tugevuselt neljas liigas, kus ta lõi 11 väravat.

Aastatel 2013–2017 mängis ta Celta de Vigo reservmeeskonnas Hispaania tugevuselt kolmandas liigas kokku neli hooaega, lüües igal hooajal vähemalt 12 väravat ning viimasel koguni 34 väravat. Sellele vaatamata pääses ta Celta de Vigo meeskonnas Hispaania kõrgliigas väljakule vaid ühes kohtumises hooajal 2014–15. Hooajal 2017–18 mängis ta Celta de Vigost laenul Hispanaania esiliiga klubis Real Zaragoza, lüües 22 väravat.

2018. aasta juulis sõlmis ta lepingu Hispaania kõrgliiga klubiga RCD Espanyol. Esimese värava Hispaania kõrgliigas lõi ta 26. augustil 2018 mängus Valencia vastu. Kokku lõi ta hooajal 2018–19 Hispaania kõrgliigas 17 väravat.

2019. aasta augustis siirdus ta Real Betisesse, kellega sõlmis viieaastase lepingu.

Kategooria:Hispaania jalgpallurid
Kategooria:Celta de Vigo mängijad
Kategooria:RCD Espanyoli jalgpallurid
Kategooria:Real Betise jalgpallurid
Kategooria:La Liga mängijad
Kategooria:Sündinud 1993